CELEX: 32020D1491
Language: da
Date: 2020-10-12 00:00:00
Title: Rådets afgørelse (EU) 2020/1491 af 12. oktober 2020 om den holdning, der skal indtages på Den Europæiske Unions vegne i ØPA-udvalget, som er nedsat ved den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side, i forbindelse med vedtagelsen af listen over voldgiftsmænd

16.10.2020   
               
               
                  DA
               
               
                  Den Europæiske Unions Tidende
               
               
                  L 343/13
               
            
         RÅDETS AFGØRELSE (EU) 2020/1491
         af 12. oktober 2020
         om den holdning, der skal indtages på Den Europæiske Unions vegne i ØPA-udvalget, som er nedsat ved den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side, i forbindelse med vedtagelsen af listen over voldgiftsmænd
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side (1) (»aftalen«) blev undertegnet på Unionens vegne i henhold til Rådets afgørelse 2009/156/EF (2) og har fundet midlertidig anvendelse siden den 3. september 2016.
                  
               
                     (2)
                  
                  
                     I overensstemmelse med aftalens artikel 64, stk. 1, opstiller ØPA-udvalget en liste med personer, som er villige og i stand til at fungere som voldgiftsmænd (»listen over voldgiftsmænd«).
                  
               
                     (3)
                  
                  
                     ØPA-udvalget bør under sit næste årlige møde vedtage en afgørelse om opstilling af listen over voldgiftsmænd, jf. aftalens artikel 64, stk. 1.
                  
               
                     (4)
                  
                  
                     Den holdning, der skal indtages på Unionens vegne i ØPA-udvalget, bør fastlægges, da afgørelsen om opstilling af listen over voldgiftsmænd får bindende virkning for Unionen.
                  
               
                     (5)
                  
                  
                     Den holdning, der skal indtages på Unionens vegne i ØPA-Udvalget, bør derfor baseres på udkastet til nævnte afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Den Europæiske Unions vegne i ØPA-udvalget, som er nedsat ved den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side, baseres på ØPA-udvalgets udkast til afgørelse om vedtagelsen af listen over personer, som er villige og i stand til at fungere som voldgiftsmænd (3).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 12. oktober 2020.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 59 af 3.3.2009, s. 3.
         
            (2)  Rådets afgørelse 2009/156/EF af 21. november 2008 om undertegnelse og midlertidig anvendelse af den foreløbige økonomiske partnerskabsaftale mellem Côte d'Ivoire på den ene side og Det Europæiske Fællesskab og dets medlemsstater på den anden side (EUT L 59 af 3.3.2009, s. 1).
         
            (3)  Jf. dokument ST 10614/20 på http://register.consilium.europa.eu.